《石鼓寺晚归》
宋代·李新

野鸟音喧豗，苍栾翠轇轕。
冷光雪色陵云端，乱流江势侵天末。
蒙衲老僧初睡美，倚榻陂龙暗摇恬。
竹庵虎子呼未回，石灶茶烟寒不起。
阿昕爱山定忘返，我已兴穷归路晚。
悲风鸣雁一声声，眸寒更觉江城远。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。